# ΕΛΛΗΝΙΚΗ ΔΗΜΟΚΡΑΤΙΑ

**Ε Θ Ν Ι Κ Ο Μ Ε Τ Σ Ο Β Ι Ο Π Ο Λ Υ Τ Ε Χ Ν Ε Ι Ο**

**ΣΧΟΛΗ ΠΟΛΙΤΙΚΩΝ ΜΗΧΑΝΙΚΩΝ**

# 5/9/2016

# ΕΓΓΡΑΦΕΣ ΠΡΩΤΟΕΤΩΝ ΦΟΙΤΗΤΩΝ

# ΑΚΑΔ. ΕΤΟΥΣ 2016-2017

Έχοντας υπόψη:

1. Τις διατάξεις του άρθρου 2 παρ. 3α εδάφιο i του Ν. 2525/97 (ΦΕΚ 188/τ.Α΄ /1997), όπως τροποποιήθηκε και συμπληρώθηκε με το άρθρο 1 του Ν. 2909/2001 (ΦΕΚ 90/τ.Α΄/2001).
2. Τις διατάξεις του άρθρου 10 του Ν. 3748/2009 (ΦΕΚ 29/τ.Α΄/2009).
3. Τις διατάξεις του ν. 4186/17-09-2013 (ΦΕΚ 193/τ.Α΄/17-09-2013) “Αναδιάρθρωση της Δευτεροβάθμιας Εκπαίδευσης και λοιπές διατάξεις” όπως τροποποιήθηκε και ισχύει.
4. Τις διατάξεις των άρθρων 8 και 9 των αριθμ. Φ253/Β6/28934/2006 (ΦΕΚ 391/τ.Β΄/30-3-06) “Πρόσβαση των κατόχων απολυτηρίου Ενιαίου Λυκείου ή άλλου τύπου Λυκείου στην τριτοβάθμια εκπαίδευση” και Φ253/27456/Β6/2009 (ΦΕΚ 493/τ. Β΄/18-3-2009) “Πρόσβαση των κατόχων απολυτηρίου Επαγγελματικού Λυκείου (ΕΠΑΛ ΟΜΑΔΑ Β΄) στην τριτοβάθμια εκπαίδευση” Υπουργικών Αποφάσεων.
5. Τις διατάξεις του άρθρου 16 παρ. 3 της με αριθμ. Φ151/22071/Β6/26-2-2009 (ΦΕΚ 373/τ.Β΄/2009) Υπουργικής Απόφασης “Πρόσβαση των κατόχων απολυτηρίου Επαγγελματικού Λυκείου (ΕΠΑΛ-ΟΜΑΔΑ Α΄) στα ΤΕΙ, στην Α.Σ.ΠΑΙ.Τ.Ε, στις Α.Σ.Τ.Ε, στις Ακαδημίες Εμπορικού Ναυτικού, στις Ανώτερες Στρατιωτικές Σχολές Υπαξιωματικών και Σχολές Αστυφυλάκων”.
6. Τις διατάξεις της παραγράφου 3 του άρθρου 8 της Φ.253/193309/Α5/27-11-2015 (ΦΕΚ2647/τ.Β΄/09-12-2015) Υπουργικής Απόφασης “Πρόσβαση στην Τριτοβάθμια Εκπαίδευση υποψηφίων με τις Πανελλαδικές Εξετάσεις Γενικού Λυκείου του Ν.4186/2013 (193Α΄/2013), όπως τροποποιήθηκε και ισχύει”.
7. Τις διατάξεις της παραγράφου 3 του άρθρου 16 της Φ.151/17557/Α5/02-02-2016 (ΦΕΚ 290/τΒ΄12-02-2016) Υπουργικής Απόφασης “Πρόσβαση κατόχων απολυτηρίου Επαγγελματικού Λυκείου (ΕΠΑΛ) στα Τεχνολογικά Εκπαιδευτικά Ιδρύματα (ΤΕΙ), στην Ανώτατη Σχολή Παιδαγωγικής και Τεχνολογικής Εκπ/σης (ΑΣΠΑΙΤΕ), στις Ανώτερες Σχολές Τουριστικής Εκπ/σης (ΑΣΤΕ), στις Ακαδημίες Εμπορικού Ναυτικού (ΑΕΝ), στις Ανώτερες Στρατιωτικές Σχολές Υπαξιωματικών και Σχολές Αστυφυλάκων”.
8. Τις αριθ. Φ.253/136069/Α5/24-08-2016, Φ.253/136073/Α5/24-08-2016, Φ.253/136095/Α5/24-08-2016, Φ.151/136079/Α5/24-08-2016, Φ. 151/136075/Α5/24-08-2016, Φ.151/136070/Α5/24-08-2016 Υπουργικές Αποφάσεις κύρωσης πινάκων εισαγομένων στις σχολές, τμήματα και στις εισαγωγικές κατευθύνσεις τμημάτων τριτοβάθμιας εκπαίδευσης για το ακαδ. έτος 2016-17.
9. Τις διατάξεις του Π.Δ. 73/2015 “Διορισμός Αντιπροέδρου της Κυβέρνησης, Υπουργών, Αν. Υπουργών και Υφυπουργών” (ΦΕΚ 116Α΄).
10. Την αριθμ. Φ253/139394/Α5/31-8-2016 Υπουργική Απόφαση (ΦΕΚ 2774-Β΄/2-9-2016)

σας ενημερώνουμε ότι η προθεσμία **ηλεκτρονικής εγγραφής** των επιτυχόντων στη Σχολή Πολιτικών Μηχανικών από το Γενικό Λύκειο (ΓΕΛ) ή από το ΕΠΑΛ (ΟΜΑΔΑ Β΄), με το παλαιό και το νέο σύστημα εισαγωγής, για το ακαδημαϊκό έτος 2016-2017θα γίνουναπό **5 Σεπτεμβρίου μέχρι και 12 Σεπτεμβρίου 2016.**

Η διαδικασία εγγραφής στην Τριτοβάθμια Εκπαίδευση θα πραγματοποιείται κατά το ανωτέρω διάστημα με αίτηση των επιτυχόντων για τη Σχολή ή το Τμήμα επιτυχίας τους μέσω ηλεκτρονικής εφαρμογής του Υπουργείου Παιδείας στην ηλεκτρονική διεύθυνση [https://eregister.it.minedu.gov.gr](https://eregister.it.minedu.gov.gr/), εισάγοντας τον ίδιο κωδικό πρόσβασης (password) που χρησιμοποίησαν για την εισαγωγή τους στην ηλεκτρονική εφαρμογή του Μηχανογραφικού Δελτίου. Η εφαρμογή θα βρίσκεται σε λειτουργία από το μεσημέρι της 5ης Σεπτεμβρίου 2016.

Για την πρόσβαση στην ηλεκτρονική εφαρμογή οι σχολικές μονάδες θα παρέχουν υποστήριξη στους επιτυχόντες όσον αφορά τους κωδικούς πρόσβασης, ενώ μετά την είσοδο στην εφαρμογή θα υπάρχει διαθέσιμο αναλυτικό εγχειρίδιο χρήσης για τη διευκόλυνσή τους.

Μέσα από την ηλεκτρονική εφαρμογή οι επιτυχόντες, στην περίπτωση που έχουν εγγραφεί από προηγούμενο έτος σε Σχολή ή Τμήμα της Τριτοβάθμιας Εκπαίδευσης, θα δηλώνουν τη Σχολή ή το Τμήμα στο οποίο είναι ήδη εγγεγραμμένοι και θα αιτούνται ταυτόχρονα τη διαγραφή τους, προκειμένου να ολοκληρωθεί η εγγραφή στη νέα Σχολή ή στο νέο Τμήμα.

Η αίτηση εγγραφής των επιτυχόντων μέσω της ηλεκτρονικής εφαρμογής του Υπουργείου Παιδείας ενέχει χαρακτήρα Υπεύθυνης Δήλωσης. Οι επιτυχόντες μετά την είσοδο στην εφαρμογή θα καλούνται να συμπληρώσουν τον Αριθμό Μητρώου Κοινωνικής Ασφάλισής τους (ΑΜΚΑ), ο οποίος θα επιβεβαιώνεται μέσω διαλειτουργικότητας με το Εθνικό Μητρώο ΑΜΚΑ. Αν τα ατομικά στοιχεία που εμφανίζονται προσυμπληρωμένα στην εφαρμογή δεν συμφωνούν με τα στοιχεία της αστυνομικής ταυτότητας ή του διαβατηρίου, τότε οι επιτυχόντες πρέπει να προβούν στην άμεση διόρθωση και ενημέρωση των λανθασμένων στοιχείων τους στα συστήματα του Εθνικού Μητρώου ΑΜΚΑ, μέσω σχετικής αίτησής σε οποιοδήποτε ΚΕΠ. Ο επιτυχών, αφού ελέγξει την ορθότητα των προβαλλόμενων τροποποιημένων στοιχείων, θα πρέπει να ολοκληρώσει την ηλεκτρονική εγγραφή του εντός της προβλεπόμενης προθεσμίας.

Οι εγγραφέντες για να έχουν πρόσβαση στις ακαδημαϊκές υπηρεσίες της κάθε Σχολής και Τμήματος, θα πρέπει να επιδείξουν στη Γραμματεία του Τμήματος ή της Σχολής αστυνομική ταυτότητα ή διαβατήριο, προκειμένου να γίνει η ταυτοπροσωπία τους. Σε κάθε περίπτωση, η Γραμματεία δύναται να ζητήσει συμπληρωματικά δικαιολογητικά από τους εγγραφέντες.

Επισημαίνεται ότι όλες οι ανωτέρω διαδικασίες εγγραφής ολοκληρώνονται είτε από τους ίδιους τους επιτυχόντες ή από νομίμως εξουσιοδοτημένο από αυτούς πρόσωπο.

Μετά την ολοκλήρωση της ηλεκτρονικής εγγραφής οι φοιτητές θα κληθούν μετά τις 3/10/2016 να καταθέσουν στη Γραμματεία της Σχολής τα κάτωθι δικαιολογητικά:

* Πιστοποιητικό γεννήσεως
* Τρεις (3) φωτογραφίες, τύπου αστυνομικής ταυτότητας
* Έντυπο δήλωσης μαθημάτων (χορηγείται από τη Γραμματεία)

ΑΠΟ ΤΗΝ ΓΡΑΜΜΑΤΕΙΑ